Grootste treinrower sterfRonnie Biggs by sy huis in Rio de Janeiro Foto: Nick Skinner/Daily Mail /REX (1127050a) Ronnie Biggs, Engeland se grootste treinrower, is in die ouderdom van 84 by ŉ versorgingsentrum in Londen oorlede, het die Press Association Woensdag berig. Biggs was berug vir sy rol in die kaping van ŉ Royal Mail-trein in 1963 voordat hy uiteindelik na Rio de Janeiro gevlug het. Die groep van 15 rowers het sowat £2.6 miljoen (vandag meer as £40 miljoen of bykans R675 miljoen) gebuit. Hy het as 71-jarige man na Engeland teruggekeer nadat hy drie beroertes gehad het en nie mediese behandeling in Brasilië kon bekostig nie. Hy is dadelik in hegtenis geneem.